Ventura Villarubia Pila

Ventura Villarubia Pila [benˈtuɾa βiʎaˈrʊβja ˈpila] hue un campusinu i pueta pacensi.

Biografía
Ventura tuvu nacéncia en 1897 ena localiá de Granja Torrermosa (Badajós). Hue ombri de campu, trebajandu la tierra hata la Guerra Cevil, tiempu nel que ahuyi al essíliu. Hue pueta autodidata, de la generación Chamizo.

Obra
Espubricó una obra entitulá Cantos de las tierras pardas en Açuaga (Badajós) en 1922. Le hizu el prólogu Antonio M. Abellán. Los sus puemas cantan a la via rural. Várius puemas están arrecogius ena Primera Antología de Poesía Extremeña, concretamenti El segador, La renta i Soledad. La su luenga castua s’acelca abondu al andalús, asseñalandu el continu rotacismu nel artículu “er” i nun haci vozis (malirna pol malina, durce, sor pol sol) u el ceceu (zufrir). Destaca la notación la aspiración delantri oclusiva con j i g: dejgracia, ugté, trigte, egteba, egquila.

Bibliografia
 Martínez Terrón, L., Primera Antología de Poesía Extremeña, Caçris, ei. autol, 2005.

Categoría:Escrebioris estremeñus
Categoría:Escrebioris en castú